
~TA LATt N 1 C\A N ~ 

ANG KAHULUGAN NG 
MGA PANG-ISLAMIKONG TERMINO 

A-dhd Ang anumang uri ng mga nakasasakit na salita o gawaing 

nagpapahiwatig na siya ay nakahihigit sa iba, o kabilang sa mga 
maruruming bagay. Mangy ari lamang ay tingnan ang 
karagdagang paliwanag nito sa mga talata 262-264 ng 'Suratul 
Baqarah.' 

Ahlul Kitdb Nagtatangan ng mga Kasulatan, bilang pagkilala, bilang 

pagpapaalaala at babala sa kanila, tinawag ang mga Hudyo at 
mga Kristiyano sa Dakilang Qur'an na mga 'Ahlul Kitdb'' - "O 
kayo na nagtatangan ng mga naunang Kasulatan." 

Mga tao, mga '/inn' at ang lahat ng mga nilalang. 

^Alayhis SaldnC o ^Alayhas Saldm' - mga salitang binibigkas 
pagkatapos banggitin ang sinumang Propeta ng Allah bilang 
pagbibigay-galang, na ang ibig sabihin ay: "Nawa'y 
pagkalooban siya ng Allah ng kaligtasan sa bawa't kasamaan, 
paninirang-puri o di-kaganapan. " 

Dinggin mo, O Allah ang aming panalangin. 

'' Arafat o 'Am/ah' - Isang kilalang lugar na malapit sa 
Makkah na kung saan ang lahat ng mga 'Hujaf o nagsasagawa 
ng 'Hajf ay karapat-dapat na manatili roon sa ika-9 ng 'Dhul 
Hi]} ah." 

Isinaling Trono, ito ang pinakamalaki, pinakamalawak at 
pinakadakilang nilikha ng Allah. Ang daigdig na ating 
kinalalagyan at ang buong kalawakan o sandaigdigan ay 
napakaliit lamang na bagay sa paningin ng Allah (§f). At ang 
mga kalangitan ay titiklupin na parang isang papel lamang, na 
ang lahat ng ito ay magiging kasingliit lamang ng isang singsing 
sa napakalawak na disyerto o bakanteng lupa kung ihahambing 
ang mga ito sa isang nilikha ng Allah na tinatawag na 'Kursi,' at 
gayundin kapag pinagsama-sama ang lahat ng ito (daigdig, mga 
kalangitan at ang mga nasa pagitan ng mga ito, pati ang 'KursV) 

at ihambing sa 'Arsh' ng Allah (M), ay magiging katulad 
lamang ng isang singsing sa napakalawak na disyerto o 
bakanteng lupa. Batay sa sinabi ng Allah: "...Ang buong daigdig 
sa Kabilang-Buhay ay nasa ilalim lamang ng pagtatangan ng 
Kanyang Kamay, at ang mga kalangitan ay ititiklop (o irorolyo) 
sa Kanyang Kanang Kamay...'''' (Qur'an, Surat Az-Zumar, 
39:67); Sinabi pa rin ni Propeta Muhammad (it): 'Ang mga 
pitong kalangitan kung ihahambing sa 'KursV ay hindi hihigit 
kaysa sa isang singsing sa Hit, na inihagis sa pagkalawak-lawak 
na bakanteng lupa, at ang pagkakatulad ng ^Arsh' ay 
pagkalawak-lawak na bakanteng lupa kung ihahambing sa 
'KursV na magiging katulad lamang ito ng singsing sa Hit." 
[Naitala sa 'Kitdb Al-^Arsh, ni 'Al-Bayhaqi,' sa 'Al-Asma^ was 
Si/at,' ni 'Ibn Jareer' at ng mga iba pa. Ito ay 'Saheeh' kapag 
pinagsama-samang lahat ang mga 'Isndd' nito.]; Sinabi ng Sugo 
ng Allah, Muhammad (is), batay sa pagkakasalin ng kahulugan: 
u Pinagkalooban ako ng Allah (if) ng kapahintulutan na 
makipag-usap sa isa sa mga Anghel na may pasan-pasan ng 
^Arsh ng Allah ($f), sa pagitan ng kanilang mga taynga at ng 
kanilang mga balikat ay pitong daang taon na paglalakbay '." 
[Naitala sa Aklat na nalikom na "Sunan Abi Dawood,' 3/895, 
bilang 3953]. 



Asbdt 'Al-Asbdf - Sila ang mga Propetang ipinadala sa labindalawang 

Angkan ni Israel mula sa mga anak ni Ya'qub (Jacob 8S3). 

Aydt o Ayah Mga katibayan, mga pagpapatotoo, mga babala, mga talata, mga 

aral, mga rebelasyon, mga palatandaan; at yaong dinala ng 
Huling Sugo na si Propeta Muhammad (ft). 

Badr Isang lugar na ang layo ay humigit-kumulang sa 150 Kilometro 

mula sa timog ng lunsod ng Al-Madinah (Medina). Sa lugar na 
ito naganap ang kauna-unahang dakilang labanan sa kasaysayan 
ng Islam noong kapanahunan ng Huling Propeta at Sugo na si 
Muhammad (it), sa pagitan ng mga mananampalataya at mga 
walang pananampalataya na mga Quraysh. 

Bahirah Ito ay isang babaing kamelyo na pinuputulan ng tainga kapag 

ito ay nanganak nang marami at ang gatas nito ay iniaalay sa 
mga idolo at walang sinuman ang pinahihintulutan na maggatas 
nito. 



II 



TALATINIGAN - ANG KAHULUGAN NG MGA PANG-ISLAMIKONG TERMINO 



Barzakh Ang 'Barzakh' ay isang partisyon, tabing o harang na nasa 

pagitan ng 'Buhay sa Daigdig' at 'Buhay sa Araw ng Muling 
Pagkabuhay. ' Sa katunayan, lima ang yugto na madaraanan sa 
buhay ng isang tao: Una, ang buhay sa loob ng sinapupunan (o 
isang ligtas na lugar); Ikalawa, ang buhay dito sa daigdig; ang 
Ikatlo, ang buhay sa 'Barzakh;'' ang Ikaapat, ang Buhay sa 
Araw ng Muling Pagkabuhay; at ang Ikalima, ang Buhay na 
Walang-Hanggan - sa 'Al-Jannah' (Hardin) o sa Impiyernong- 
Apoy (' Jahannam'). 

Ang ikatlong yugto na buhay sa 'Barzakh' ay nagsisimula sa 
'Oras ng Kamatayan hanggang sa dumating ang Araw ng 
Muling Pagkabuhay. ' Ang lahat ng taong namatay ay naroon sa 
lugar na yaon ng 'Barzakh.' Naroroon sila hanggang sa 
dumating ang Araw na ang lahat ay Bubuhayin na Mag-uli. Ito 
ay isang espirituwal na daigdig, sa lugar na ito, nangingibabaw 
ang espirituwal nating katauhan kaysa pisikal nating katauhan. 

Samantalang habang tayo ay naririto pa sa daigdig, ang pisikal 
nating katauhan ang siyang nangingibabaw kaysa espirituwal, at 
sa Araw ng Muling Pagkabuhay ay bubuhayin tayong muli at 
ibabalik ang ating kaluluwa sa ating pisikal na katawan, at 
pantay na iiral ang ating pisikal at espirituwal na katauhan, at 
wala na tayong kamatayan pagkatapos nito. Kung sino tayo rito 
sa daigdig ay yaon din tayo sa Kabilang-Buhay. 

Bid^ah Mga ginawang pagbabago sa katuruan at pananampalataya ng 

'Deen Al-Isldm' nang walang pinagbabatayan. 

Deen Batas, sistema o pamamaraan ng pamumuhay. Isinalin bilang 

'Relihiyon,' na kung kaya nabigyan ito ng maling pakahulugan. 
Sapagka't ang salitang 'Deen' ay hindi lamang tumutukoy sa 
relasyon o pakikipag-ugnayan ng tao sa Lumikha sa kanya, 
kundi kasama rin sa kahulugan nito ang relasyon o pakikipag- 
ugnayan ng tao sa kanyang sarili, sa kanyang kapwa at sa 
kanyang kapaligiran. Samakatuwid, ito ay isang batas, sistema o 
pamamaraan ng pamumuhay na ipinagkaloob ng Allah (H) para 
sa lahat ng mga nilalang. Ito ay isang makalangit na kaparaanan 
ng pamumuhay bilang Gabay (Qur'an, Suratul Baqarah, 2:38- 
39). Ito ang katuruan na dinala ng lahat ng mga Propeta at mga 
Sugo sa bawa't henerasyon upang maging pamantayan sa 
pamumuhay ng tao mula sa Allah bilang pagsasaayos ng 

pamumuhay na angkop sa lahat ng larangan (Qur'an, Suratul 
A>af, 7:56). Tinatawag ito sa wikang 'Arabic' na 'Deen Al- 
Islam:'' 'Deen' - na ang ibig sabihin ay batas, sistema o 
pamamaraan ng pamumuhay, 'Al-Isldm' - na ang ibig sabihin ay 
pagsamba, pagtalima at pagsuko sa Allah (H); at pagsunod sa 
Kanyang kautusan. 'Deen Al-Isldm' - batas o pamamaraan ng 
pamumuhay na nababatay sa pagsamba, pagtalima at pagsuko sa 
Allah (if); at pagsunod sa Kanyang kautusan. 

Sa madaling salita, ang anumang batas, sistema o pamamaraan 
ng pamumuhay na kaiba kaysa rito, na ang ibig sabihin ay hindi 
nagmula sa Tagapaglikha, na tao na lamang ang gumawa at 
nagbalangkas; o katuruan man ng mga naunang Propeta at Sugo 
subalit wala na ang mga ito sa orihinal na kaanyuan, dahil sa ito 
ay binago at dinumihan na; na kung kaya, ang mga ganitong 
katuruan ay tinatawag nang 'DeerC o ''Relihiyori' na Gawa ng 
Tao - 'Man-made Religion.' Na ang lahat ng batas o 
pamamaraan ng pamumuhay na umiiral sa lipunan na salungat sa 
'Deen Al-Isldm' ay tinatawag na 'Deen' o 'Relihiyon' na 
ginawa na lamang ng Tao. Samakatuwid, dalawa ang uri ng 
'Dee/i:' ang nagmula sa Tagapaglikha na siyang dinalang 
katuruan ng lahat ng mga Propeta at Sugo; at ang isa ay ang 
batas o uri ng pamumuhay na tao na lamang ang siyang 
nagbalangkas o gumawa nito, na ang ganitong panuntunan ang 
siyang pinili at pinaiiral ng karamihan ng mga tao sa kanilang 
lipunan at tunay na iniisang-tabi na lamang ang itinalaga ng 
Allah (H) na para sa kanila. 

At kapag ang batas na gawa ng tao ang ginagamit na panuntunan 
sa pamumuhay, ay lalabas na mas matalino pa ang tao kaysa sa 
Lumikha sa kanya, dahil sa hindi niya pagtangkilik sa "Deen ng 
Allah (fi)" bilang pamamaraan ng pamumuhay na itinalaga para 
sa kanya. At sa ganitong kadahilanan, minaliit mismo ng tao ang 
kanyang sarili at inalisan niya ito ng karapatan; dahil ipinantay 
niya ang batas na gawa ng tao sa batas ng Allah (fi), na isang 
kahiya-hiya at paghamak sa bahagi ng tao. 

Dhat Ang pagiging Siya Mismo ng Allah (H) sa Kanyang Sarili ayon 

sa Kanyang Kamaharlikaan at Kadakilaan. 



IV 



TALATINIGAN - ANG KAHULUGAN NG MGA PANG-ISLAMIKONG TERMINO 



Diyah 



Dzalimin 



Fitrah 



Fum 

Ghanimah 
Hadath 



Isang sapat na halaga, bilang kabayaran ng nakapatay sa mga 
kamag-anak ng napatay, sa kaso na hindi sinasadyang pagpatay; 
o kapag nagpatawad ang pamilya ng biktima sa kaso na pagpatay 
nang sadya. 

'Dzalimin'' o 'Dzdlimun' - Pang-aapi sa kapwa, sumamba sa 
mga idolo, rebulto, mga diyus-diyusan at sa iba pa bukod sa 
Allah (H); nagsagawa ng mga kasamaan, lumabag sa 
hangganang itinakda ng Allah, dinaya ang mga sarili sa 
pamamagitan ng paggawa nila ng mga kasalanan. At ang 
pinakasukdulan na 'Dhulm' (kasamaan) ay ang pagsamba sa iba 
bukod sa Allah (fg) o paglalagay ng katambal sa pagsamba sa 
Allah (H), na tinatawag na 'Shirk.' 

Ang 'Fitrah' ay tumutukoy sa pang-Islam na Monoteismo - ang 
dalisay na pagsuko at namumukod-tanging pagsamba sa 
Kaisahan ng Allah (fg). Inilagay ng Allah (H) sa bawa't tao ang 
'Fitrah' na ito. Sinabi ni Propeta Muhammad (H), (batay sa 
pagkakasalin ng kahulugan): "Ang lahat ng mga sanggol ay 
isinilang na nasa kalagayan ng 'Fitrah,' pagkatapos ay ginawa 
lamang sila ng kanilang mga magulang na Kristiyano, Hudyo at 
Zoroastrianismo." Sa pagkakapahayag na ito, pinatutunayan na 
ang bawat isa ay nagtataglay ng likas na katangian sa kanyang 
sarili - na pagkakakilala at pagkakaalam na mayroong Nag-iisa 
at Tanging Tagapaglikha ayon sa tamang konsepto nito. Batid 
ng bawat isa sa atin ang dalisay na pagsamba sa Kaisahan ng 
Allah (H). Ang 'Fitrah' na ito ay ang likas na 'Deen' (o 
Relihiyon) ng tao, na kasingkahulugan ng salitang Islam: "Kaya, 
ituon mo ang iyong mukha (buong sarili) sa tunay na 'Deen.' 
Ang 'Fitrah' ng Allah (Sf), na sa 'Fitrah' na ito ginawa Niya 
ang tao. Walang pagbabago sa Deen ng Allah (Si): ito ang 
matuwid na 'Deen,' subalit karamihan sa mga tao ay hindi 
nakababatid." Ang Pagkakasalin ng Kahulugan, Qur'an 30:30. 

Mga halaman na ang mga buto o butil ay ginugulay, kinakain o 
niluluto na tulad ng trigo, bawang at iba pa. 

'Ghanimah' o 'Ghandim' (Pangmaramihan) - Mga bagay na 
nakuha sa panahon ng digmaan. 

Hadath Akbar - malaking pangyayari na naganap, na 
kakailanganin ang pagsasagawa ng 'ghusl' o pagpapaligo ng 
buong katawan, na tulad halimbawa ng paglabas ng semilya na 

sanhi ng pagtatalik, 'wet dreams' at iba pa; ang pagkakaroon ng 
buwanang dalaw (o regla) ng mga kababaihan o pagdurugo na 
sanhi ng panganganak. 'Hadath Asghaf - maliit na pangyayari 
na naganap, na kakailanganin ang pagsasagawa ng 'wudhu ,' na 
tulad ng pag-ihi, pagdumi o di kaya ay paglabas ng hangin sa 
pribadong bahagi sa likuran. 

Hadi Isang uri ng hayop (maging ito man ay kamelyo, baka, tupa o 

kambing) na inaalay sa Allah (H) ng mga nagsasagawa ng 

Hajj Ang literal na kahulugan ng salitang 'Hajf ay ang magtungo sa 

isang lugar, subalit ang Islamikong kahulugan nito ay 
paglalakbay sa Makkah [ang kauna-unahang lugar na itinayo 
nang alang-alang sa Pagsamba sa Allah (ft), isang banal na 
lugar, tinatawag din itong Tahanan ng Pagsamba sa Allah (fi)], 
na nasa kalagayan o pagkakasuot ng 7/zram' sa mga buwan ng 
'Hajf (ang mga buwan ng 'Shawwal,' 'Dhul Qddati at 'Dhul 
Hijjah') at pagsasagawa doon ng mga pangrelihiyon na gawain 
batay sa pamamaraang ipinaliwanag at isinagawa ni Propeta 
Muhammad (it). 

Halal Naaalinsunod sa batas, ipinahihintulot. 

Ham Ito ay isang Making kamelyo na bibigyang-laya at hindi na 

gagamitin sa mga gawain bilang pag-aalay sa mga diyus- 
diyusan, kapag nakapagpanganak ito ng maraming kamelyo 
batay sa itinakda nilang bilang para rito. 

Haram Ipinagbabawal, labag sa batas. 

Haydh 'Al-Haydh' - Buwanang dalaw, ito ay dugong lumalabas sa mga 

kababaihan, isang natural at likas na nangyayari sa takdang 
panahon. 

Hikmah Nakasaad ang salitang 'Hikmati sa iba't ibang bahagi ng Qur'an, 

na kung kaya, ang mga Paham o nagtatangan ng kaalaman sa 
'Tafseef (kapaliwanagan) ay binigyan nila ng iba't ibang 
pakahulugan batay sa isinasaad ng talata na kung saan ito ay 
matatagpuan, kaya minsan ito ay pinapakahulugan nila na 
'Sunnah,' minsan naman ay pagpapayo at minsan naman ay 
Qur'an mismo ang tinutukoy nito. Kabilang sa kahulugan nito ay 

ang pagiging Propeta, at pagkakaintindi sa Qur'an at 
pagkakaunawa sa Relihiyon ng Allah, at ang tunay na 
pagkakaintindi nito at kung paano ito nasusunod at ang 
pagkatakot sa Allah, at pagiging maingat sa pagsunod at 
pagsamba. Kaya, ayon sa nabanggit sa 'Suratul Baqarah' talata 
269, ang mga Paham ng 'Tafseer' ay marami silang pakahulugan 
dito. Naitala sa Aklat na 'Al-JamVu Li-Ahkdmi Al-Qur'dn,' 
Tomo III, pahina 330 

Hijrah Ang literal na kahulugan nito ay 'pangingibang-bayan.' Ito ay 

ginagamit sa mga sumusunod: 

1. ) Ang pangingibang-bayan o 'hijrah' ng mga Muslim mula sa 

bayan ng mga kaaway patungo sa ligtas na lugar dahil sa 
pangrelihiyon na kadahilanan; 

2. ) Ang mga kauna-unahang Muslim na nangibang-bayan 

noong kapanahunan ni Propeta Muhammad (it) mula sa 
Makkah patungong Abysinnia (na ngayon ay tinatawag 
itong Ethiopia), na pagkatapos nilang mamalagi roon ng 
ilang taon na mapayapa ay nagtungo sila sa Al-Madinah; 

3. ) Ang pangingibang-bayan ni Propeta Muhammad (ft) mula 

sa Makkah patungong Al-Madinah; 

4. ) At tumutukoy din ito sa taon ng Islamikong kalendaryo, na 

ang pagbilang nito ay nagsimula mismo sa araw ng 
pangingibang-bayan ni Propeta Muhammad (ft) mula sa 
Makkah patungong Al-Madinah. 

Hudhaybiyyah Isang kilalang lugar na ang layo ay humigit-kumulang sa 16 na 
kilometro mula Makkah sa daan patungong Jeddah. Sa lugar na 
ito naganap ang 'Dhul Hudhaybiyyah' (ang kasunduan sa lugar 
ng Hudhaybiyyah), noong ika-6 na taon ng 'Hijrah' sa pagitan ni 
Propeta Muhammad (ft) at ng mga 'Quraysh,' na siya at ang 
kanyang mga 'Sahdbah' (kasamahan) ay hindi pahihintulutang 
magsagawa ng '^Umrah' sa taon na yaon. Dahil sa mapayapang 
kasunduang ito ay nagkaroon ng pagkakataon ang mga Muslim 
na ipalaganap ang katotohanan na naging sanhi ng pagyakap ng 
karamihan sa Islam. 

Ibddah Isinalin sa wikang Filipino na 'Pagsamba,' subalit napakalawak 

ang kahulugan nito, saklaw nito ang lahat ng bagay na 
minamahal ng Allah (if) at kalugud-lugod sa Kanyang paningin, 

maging ito man ay sa pamamagitan ng mga pananalita o mga 
pagkilos, isinasagawa man ito nang lantaran o palihim. Mula sa 
pagsa-' SaldK hanggang sa pagbibigay ng 'Zakdh,' pag-aayuno, 
pagsasagawa ng 'Hajj,' pagiging matapat sa pananalita, pagtupad 
sa ipinagkatiwala sa iyo; sa pagiging mabuti sa mga magulang, 
pamilya, asawa at mga anak; sa pagpapanatili ng mabuting 
ugnayan sa mga kamag-anak, pagtupad sa pangako, pag-uutos sa 
pagsagawa ng kabutihan at pagbabawal sa pagsagawa ng 
kasamaan, pakikipaglaban sa daan ng Allah (fg) laban sa mga 
walang pananampalataya at mapagkunwari; pagiging mabait at 
mapagbigay sa mga kapitbahay, mga ulila, mga mahihirap, 
pulubi at mga taong nangangailangan, sa mga manlalakbay, at 
maging sa mga hayop; pananalangin, pag-aalaala sa Allah (§f), 
pagbabasa ng Qur'an at iba pang mga katulad nito - ang lahat ng 
mga ito ay mga uri o halimbawa ng mga 'Ibadah,' na tanging 
isinasagawa nang alang-alang lamang sa Allah (fg), nang walang 
halong pag-iimbot at pagkukunwari, at hindi pakitang-tao 
lamang. 

Iddah Ang ipinag-utos ng Allah (H) na itinakdang paghihintay na 

gagawin ng isang babaing hiniwalayan (diniborsiyo) o nabiyuda 
(namatayan ng asawa), at pagkatapos ng palugit na ito ay maaari 
na siyang mag-asawang muli. 

Ihrdm Dalawang pirasong kasuotan - damit o telang walang-tahi: ang 

pang-ibaba ay tinatawag na 'Tzar,' ibinabalot ito sa palibot ng 
baywang (matatakpan ang bahaging itaas ng pusod hanggang sa 
pababang bahagi ng lampas sa tuhod - ito ang 'awrati ng mga 
kalalakihan); at ang pang-itaas naman ay tinatawag na 'Ridd\' 
na ibinabalabal sa katawan. Ang kasuotang ito ang isinusuot ng 
isang magsasagawa ng 'Hajf o ^Umrah;' at nararapat na 
kasama ang intensiyon sa gagawin niyang pagsusuot ng 'Ihrdm.' 

I 'itikaf Ito ay ang pananatili sa loob ng 'Masjid' sa nakatakdang 

panahon, na kusa at sariling kagustuhan, para sa pagsasagawa ng 
mga 'Saldh' at mga panalangin, na pansamantalang iiwan ang 
mga makamundong gawain, nang sa gayon ay mapalapit sa 
Allah (ft). 

Imdn 'ImdrC o 'EemdrC - paniniwala at tamang konsepto hinggil sa 

Kaisahan ng Allah (ft) at sa Kanyang mga Kautusan. 

Ihsdn Ang pinakamataas na antas ng mga gawa at pagsamba. 

Kaganapan sa pananampalataya dahil sa nagpantay sa kanyang 
pananaw ang mga nakikita at di-nakikita, na naitanim sa kanyang 
kalooban at kaisipan, na ang Allah ay ganap na nakamasid sa 
kanya sa lahat ng pagkakataon, na kung kaya, ingat na ingat siya 
sa kanyang sarili na makagawa ng mga paglabag at pagkakasala. 

Islam Ito ang pangalan ng 'DeerC (na isinalin bilang Relihiyon) na 

ipinagkaloob ng Allah (H) sa lahat ng mga nilikha. Ito ang 
ipinadala Niya sa bawa't Propeta at Sugo, sa bawa't henerasyon, 
sa bawa't lipi; na ang kahulugan nito ay pagpapasailalim, 
pagpapasakop, pagtalima, pagsuko at pagsamba sa Nag-iisang 
Tunay at Tanging Diyos - ang Allah (Si); at pagsunod sa 
Kanyang mga kautusan. Ito ang 'DeerC ng kauna-unahang taong 
nilikha Niya, ang ating ninunong si Adam (SS9), at ng lahat ng 
mga Propetang isinugo Niya. Sa Katunayan, ang lahat ng mga 
isinugo ng Allah (H) na nauna kay Propeta Muhammad (#f), ay 
Islam din ang kanilang pamamaraan at pamamahayag; at 
kumikilos din sila nang naaayon sa katuruan ng Islam. Ito ang 
ginagamit nila bilang pamamaraan ng kanilang pamumuhay sa 
lahat ng antas, situwasyon at larangan ng kanilang buhay. Hindi 
lamang ito nauukol sa pakikipag-ugnayan ng tao (o nilikha) sa 
Lumikha sa kanya, na tinatawag nilang espirituwal na aspeto ng 
pamumuhay; kundi sakop din nito ang pakikipag-ugnayan ng tao 
sa kanyang kapwa, sa kanyang sarili at sa kanyang kapaligiran: 
isang kumpletong uri ng pamumuhay, na tinataglay ang batas o 
sistema sa lahat ng larangan ng buhay ng tao (mapaespirituwal 
man ito o mapamateryal), na ang Allah (H) ang Siyang 
nagpanukala at naghayag nito sa Kanyang mga Sugo. 'Deen Al- 
Islam' o Relihiyong Islam - ang katawagang nakagawian ng tao. 

Isra Ang paglalakbay sa gabi mula sa Makkah, 'Masjid Al-Hardm' 

patungo sa ' Baytul Maqdis' sa Falisteen. 

Jamarah 'Jamarah' o 'Jamaraf (pangmaramihan) - Ang tatlong 

nakatayong mga haliging bato, na matatagpuan sa 
magkakahiwalay na lugar sa Mina. Ang isa sa mga ritwal na 
gawain sa 'Hajf ay ang pagbabato sa mga nakatayong haliging 
ito. Ito ay isinasagawa bilang pagsunod sa ipinag-utos ni Propeta 
Muhammad (H). Sa lugar na ito ng Mina, isinakripisyo ni 
Ibrahim (8S3) ang kanyang anak na si Isma v il (SSI). Noong sila 

ay papunta na sa lugar na kung saan niya isasaganap ang pag- 
aalay sa kanyang anak, nagpapakita ang 'Shaytdn' sa kanilang 
dinaraanan at binubuyo silang huwag itong isagawa, at sa tuwing 
ito ay nagpapakita sa kanila ay binabato ito ni Ibrahim (SS9). 
Eksakto sa lugar na kung saan nagpakita ang 'Shaytdn' ay 
matatagpuan ang tatlong nakatayong mga haliging bato; at sa 
buwan ng 'Hajj,' isinasagawa ang pagbabatong ito bilang 
paggunita sa katapatan at taimtim na pagsunod ni Ibrahim (883) 
sa mga ipinag-utos ng Allah (if). Batid nating sa halip na si 
Isma v il (8S3) ang naisakripisyo, ang Allah (§!) ay nagbaba ng 
tupa upang ito ang maialay ni Ibrahim (S&9). 

Jandbah Ang kalagayan ng isang tao pagkatapos ng naganap na pagtatalik 

sa kanyang asawa, o pagkatapos na nangyari ang isang 'wet 
dream o iba pa na naging sanhi ng paglabas ng semilya. Ang 
isang tao na nasa ganitong kalagayan ay nararapat na magsagawa 
ng 'ghusl o pagpapaligo ng buong katawan, o di kaya ay 
'tayammum bilang panghalili kapag makasasama sa kanya ang 
humipo ng tubig o maligo. 

Jannah 'Al-Jannah' (pang-isahan), 'Al-Janndf (pangmaramihan) - 

Isinaling Hardin o mga Hardin, kadalasan ay Paraiso. Ang 
'Jannah'' o 'Janndf ang dakilang kabayaran at masaganang 
gantimpala na siyang inilaan ng Allah sa Kanyang mga 
kinalugdan ( K awliya) at mga sumunod at tumalima sa Kanya. Ito 
ay ganap na kaligayahan na walang kakulangan at ang kaluguran 
doon ay magpasawalang-hanggan, na kung saan ganap ang 
kadalisayan doon na walang anumang kakulangan, na hindi 
nahahaluan ng kahit na katiting na bahid-dungis at walang 
makagagambala sa kadalisayan nito at walang anumang bagay 
ang makapag-aalis sa pagiging dalisay at malinis nito. At kung 
anuman ang ipinaliwanag ng Allah na Ganap na 
Makapangyarihan sa Lahat at anumang ipinahayag ng Kanyang 
Sugo hinggil dito ay nakamamangha ng kaisipan at hindi kayang 
arukin nito, na nagbibigay-hiwaga sa atin nang may di- 
mailalarawang kagalakan sapagka't hindi kaya ng ating mga 
kaisipan na maunawaan ito at hindi kayang saklawin ang 
pinakadakilang kasiyahan ng gayong mga biyaya. 

Na kung kaya, pakinggan mo ang sinabi ng Allah sa 'Hadith Al- 
QudsV (Sagrado, mga salita ng Allah na isinalaysay ng Sugo) na 

ito: "Inilaan Ko para sa Aking mga mabubuting alipin ang 
anumang hindi pa nakakita ng anumang mata, wala pang 
taynga na nakarinig, at kailanman ay hindi pa ito sumagi sa 
puso ng kahit na sinumang taoT At sinabi ng Propeta (M), 
'Bigkasin mo, kung iyong nais ang sinabi ng Allah: "At walang 
sinumang tao ang nakababatid kung ano ang itinagong lihim 
para sa kanila na mga mananampalataya na pinakamatinding 
kaligayahan na kalugud-lugod sa mga mata, bilang gantimpala 
sa kanilang mga mabubuting gawa."' (Qur'an 32:17) 

Ang mga kagalakan sa 'Jannah' o 'Jannaf ay napakadakila 
nang lubus-lubusan at labis-labis ang kahigtan kaysa sa mga 
kaluguran ng mundong ito, na kung ihahambing ay manliliit 
nang labis sa pagiging kawalang-halaga nito. 

Iniuulat ni Bukhari mula kina Sahl ibn Sa v d as-Sa v idee na sinabi 
ng Sugo ng Allah (Muhammad It): 'Ang pinaglalagyan ng 
tungkod (o 'whip') sa 'JannaK ay higit na mabuti kaysa 
mundong ito at lahat-lahat ng tinataglay nitoT (Fath Al-Bdri, 
6/319; ang kumentaryo ni Imam An-Nawawi sa Muslim, 17/166) 

Dahil sa ang pagpasok sa 'Jannah' at kaligtasan mula sa Apoy 
ng Impiyerno ay batay sa kagustuhan at kapasyahan ng Allah, ito 
ay isang dakilang tagumpay at napakalaking pagwawagi, na 
tulad ng sinasabi ng Allah: 'Ang bawa't may buhay ay 
matitikman ang kamatayan at sa pamamagitan nito babalik ang 
mga nilikha sa Allah (H) na kanilang 'RabV upang sila ay 
hukuman. At walang pag-aalinlangan, makakamtan ninyo ang 
kabayaran sa inyong mga gawain nang buo at nang walang 
kakulang-kulang sa Araw ng Muling Pagkabuhay. Samakatuwid, 
sinuman ang pinarangalan ng kanyang 'Rabb' at iniligtas Niya 
sa Impiyerno at pinapasok Niya sa 'Al-Jannah;' katiyakan, 
nakamtan niya ang sukdulang tagumpay na kanyang 
hinahangad, dahil ang buhay na makamundo ay isa lamang na 
mapanlinlang na kaligayahan na may hangganan; kung gay on, 
ay huwag kayong magpalinlang ." (Qur'an 3:185) 

u Nangako ang Allah (ft) sa mga mananampalataya na mga 
kalalakihan at mga kababaihan na naniwala sa Allah at sa 
Kanyang Sugo, ng mga Hardin na umaagos sa ilalim nito ang 
mga Hog at doon sila ay mananatili magpasawalang-hanggan, 
walang katapusan ang kaligayahan doon, at para (pa rin) sa 

kanila ay mga magagandang mansiyon sa mga Hardin ng ^Adn' 
(Eden) na pananatilihan nila at ang Pagmamahal ng Allah (H) 
na higit at pinakadakila sa anumang kasiyahan na kanilang 
tinataglay. At ang pangakong ito na gantimpala sa Kabilang- 
Buhay ay siyang pinakadakilang tagumpay." (Qur'an 9:72) 

u Yaon ang mga batas ng Allah (H) na Kanyang itinalaga sa mga 
ulila, mga kababaihan at sa pagbabaha-bahagi ng mga mana, 
na nagpapatunay na ang mga batas na ito ay nagmula sa Allah 
(Si) na ^Aleem' - Walang-Hanggan at Ganap na Nakaaalam, 
na 'Hakeem' - Walang-Hanggan at Ganap na Maalam. At 
sinuman ang susunod sa Allah ( §g) at sa Kanyang Sugo, mula sa 
Kanyang mga alipin, hinggil sa mga isinagawa Niyang batas at 
iba pa, ay papapasukin Niya sa Kanyang mga 'Janndf na may 
maraming puno at mga palasyo, na sa ilalim nito ay may 
umaagos na mga ilog-tabang. At sila ay mananatili won sa 
lubos na kaligayahan at hindi na sila lalabas pa mula won 
magpakailanman. Ang gantimpalang yaon ang siyang 
pinakadakilang tagumpay." (Qur'an 4:13) 

Jihad Pagpupunyagi nang alang-alang sa Allah (if) o pakikipaglaban 

sa Daan ng Allah: Pagpupunyagi upang mapanatili ang sarili sa 
pagsunod, sa kadalisayan, kalinisan at kabutihan; pagpupunyagi 
na ipalaganap ang katotohanan upang mangibabaw ang Salita ng 
Allah. Pakikipaglaban sa mga kalaban ng Allah na sumisira at 
humaharang sa Kanyang Daan. 

Jinn Kung ang tao ay nilikha sa alabok at ang mga anghel ay nilikha 

sa liwanag, ang mga 'Jinn' naman ay nilikha mula sa matinding 
lagablab ng apoy na walang usok. Sila ay hindi nakikita ng mga 
tao, mayroong mga kalalakihan sa kanila at mayroon ding mga 
kababaihan, may mga masasama sa kanila at mayroon ding mga 
mabubuti. Kabilang sa lahi ng mga 'Jinn' ay si Iblees ('Shaytdn') 
na sumuway sa Allah (M) - Qur'an 18:50; na kung kaya, siya ay 
isinumpa ng Allah (if). Si Iblees at ang kanyang mga tagasunod 
ang mga nambubuyo sa puso ng tao, na ang Allah (Sf) ay 
nagbigay ng babala laban sa kanila na sila ang lantarang kaaway 
ng mga tao. Na gagawin nila ang lahat ng paraan upang maisama 
nila ang mga tao sa Impiyernong-Apoy, subalit ang mapupunta 
lamang sa Impiyerno na kasama nila ay yaong susunod sa 
panlilinlang ni Iblees (Satanas) at ng kanyang mga tagasunod. 

Jizyah 



Kabbah 



KhdsVin 



Khushii^ 



Kufr 



Buwis na ipinapatupad o ipinapataw sa mga Angkan ng 
Kasulatan at sa ibang mga tao na pinagpahayagan ng mga 
naunang kasulatan (at sa iba pa na mga di-Muslim na 
nasasakupan ng Islam), kapag sila ay namuhay sa ilalim ng 
pamumuno ng mga Muslim na kung saan ang kanilang mga 
kayamanan at pagmamay-ari ay nasa pangangalaga ng mga 
Muslim. (Tafseeru Ayat Al-Kursi ni Shaykh Muhammad Bin 
Sdlih Al-^Uthaymeen, pahina 160) 

Is ang simpleng kubikong (may anim na magkakasinglaking gilid 
na kuwadrado) istraktura, ang pinakauna o pinakamatandang 
istrakturang itinayo nang alang-alang sa pagsamba sa Allah (fH). 
Tinatawag din itong 'BaytulldK - ang Tahanan ng Pagsamba sa 
Allah i 



'Al-khdsPin' o Al-khdsiurC - ang mga tunay na 
mananampalataya sa Allah (ff), yaong mga sumunod sa Allah 
(Si) na may ganap na pagsuko at pagtalima, na hinahangad ang 
mga biyaya at kagandahang-loob mula sa Kanya, na may labis na 
pagkatakot mula sa Kanyang kaparusahan, at naniniwala sa 
Kanyang Pangako na 'Al-Jannah' (Hardin) at sa Kanyang babala 
na Impiyernong-Apoy. 

Kadalisayan, ganap na kataimtiman at pagpapakumbaba sa 
pagsamba sa Allah (H), na malayo sa pagpapakitang-tao o 
pagkukunwari. 

Ang pagtanggi sa katotohanan, ang pagtanggi sa Allah (H), at sa 
Kanyang mga Propeta at Sugo, sa lahat ng mga Anghel, sa lahat 
ng mga Banal na Aklat, sa Araw ng Muling Pagkabuhay at sa 
Al-Qadr' - ang pagkakatakda ng lahat ng bagay sa tamang 
sukat. 



Mahr 



Isinalin bilang dote, na ito ay utos mula sa Allah (H) na ibibigay 
ng lalaki sa kanyang mapapangasawang babae bilang regalo at 
pagpapahalaga sa kanya sa oras ng kanilang kasal at tanda ng 
pagmamahal. Ito ay hindi para sa mga magulang o kapatid kundi 
para sa babaing pakakasalan, gayunpaman, kung nais niya itong 
ibigay sa kanyang mga magulang o di kaya ito ay itabi niya, 
walang sinuman ang maaaring manghimasok dahil sa ito ay 
karapatan niya. 

'Malaikati Nilikha ng Allah (Sf) ang mga Anghel {'malak'' - pang-isahan; 

'maldlkah' - pangmaramihan); ayon kay Propeta Muhammad 
(ft), sila ay nilikha ng Allah (M) mula sa Liwanag; sila ay 
dalisay na sumasamba sa Allah (If) at pumupuri sa lahat ng 
pagkakataon. Ganap na isinasagawa ang Kanyang mga utos nang 
walang pagkakamali, at bilang sugo rin ng Allah sa Kanyang 
mga hinirang na mga sugo at propeta mula sa mga tao. Lahat sila 
ay may kani-kanyang takdang tungkuling atas ng Allah at sila ay 
kabilang sa mga kagalang-galang na alipin na pinararangalan ng 
Allah (H). Ngunit hindi natin sila sinasamba o itinuturing na 
mga anak ng Allah gaya ng pagturing ng mga walang 
pananampalataya na nagtatambal sa pagsamba sa Allah bilang 
kasinungalingan. Si Anghel Jibreel Q&) ay itinuturing ng Allah 
na pinakamarangal na anghel na sinugo kay Propeta Muhammad 
(it). Ang mga anghel ay may mga pakpak - dalawa, tatlo, apat o 
higit pa, si Jibreel ay may 600 pakpak. Sila ay may napakaganda 
at napakamarangal na anyo, wala silang kasarian, hindi sila 
kumakain o umiinom, at hindi napapagod o nayayamot. Sila ay 
naninirahan sa kalangitan at nananaog sa lupa sa atas ng Allah 
(H) bilang pagtupad ng tungkulin. 

Mandsik Ang mga gawain sa 'Hajf at "t/mra/z' na tulad halimbawa ng 

pagsusuot ng '7/zram' - dalawang uri ng kasuotan, pang-ibaba at 
pang-itaas na kadalasan ay kulay puti at walang tahi; 
pagsasagawa ng 'Tawdf o pag-ikot sa 'KcCbah;' pagsasagawa 
ng 'Saey' o paglalakad (paroon at parito) sa dalawang maliliit 
na bundok ng 'As-Safa' at 'Al-Marwah;' pananatili sa lugar ng 
^Arafat,' 'Muzdalifah' at 'Mina;' 'Ramy' o pagbabato sa mga 
'Jamarat;' pagkatay ng 'Hadi' o pagsasakripisyo ng hayop; at 
iba pa. 

Masliar Al-Hardm (Muzdalifah) - Isang kilalang lugar na malapit sa Makkah, na 
kung saan ang mga 'Hujaf o nagsasagawa ng 'Hajf ay tumitigil 
at nananatili sa lugar na yaon nang magdamagan (natutulog sa 
lugar na yaon) o mahabang bahagi ng gabi sa ika-10 ng buwan 
ng ' Dhul Hijjah.' 

Maqdm Ibrahim Ang batong tinuntungan ni Propeta Ibrahim (SfiS) habang 
itinatayo nila noon ng kanyang anak na si Propeta Isma v il (8S3) 
ang 'Kabbah,' na bumakat doon ang mga bakas ng kanyang mga 

Maytah 

Mihrdb 
Mina 



MV raj 
Muhdjireen 



Mujrimun 



Murtad 



Mushrikun 



paa. Ito ay matatagpuan sa ngayon, ilang agwat sa harapan ng 
pintuanng 'Kabbah.' 

'Al-Maytah' - mga hayop na hindi kinatay ayon sa batas ng 
Islam. ' Double -de ad Animal' - patay na hayop, at pagkatapos ay 
kinatay pa rin para kainin. 

'Al-Mihrab' - isang lugar na dasalan o isang pribadong silid. 

Isa sa mga lugar na tinitigilan ng mga nagsasagawa ng 'Hajj.' 
Ang lugar na yaon ay matatagpuan sa labas ng Makkah 
patungong '^Arafat,' walong kilometro mula sa Makkah at 
labing-anim na kilometro naman mula sa ^ Arafat.' Sa lugar na 
yaon isinakripisyo ni Ibrahim Q&\) ang kanyang anak na si 
Isma v il Q&\), na kung saan ginugunita ng mga Muslim ang 
kanyang katapatan at pagiging masunurin sa Allah (ft), taun- 
taon sa buwan ng 'Hajj.' 

Ang pag-akyat sa kalangitan, mula sa 'Baytul Maqdis' sa 
Falisteen patungo sa ikapitong kalangitan. 

Ang sinuman sa mga naunang Muslim na nangibang-bayan mula 
sa alinmang lugar patungong Al-Madinah, noong kapanahunan 
ni Propeta Muhammad (H) bago nasakop ang Makkah; kabilang 
din sa kahulugan nito ang isa na nangibang-bayan nang alang- 
alang sa Allah (M), at ang isa na tinalikuran ang lahat ng bagay 
na ipinagbawal ng Allah (H). 

Mga kriminal, mga masasama, mga makasalanan, mga tumanggi 
sa Kaisahan ng Allah, mga sumamba ng iba bukod sa Allah o 
naglagay ng katambal sa pagsamba sa Allah. 

Lumabas sa katuruan ng Islam o di kaya ay tinanggihan ang 
ilang bahagi ng Islam, na ito ay kanyang idineklara nang 
hayagan. 

'Mushrikin' o 'Mushrikun' (mga kababaihan at kalalakihan), 
'Mushrik' (isang lalaki), 'Mushrikah' (isang babae), 
'Mushrikdf (mga kababaihan) - ang nakagawa ng pagkakasala 
na 'Shirk;' naglagay ng katambal sa pagsamba sa Allah (§f); 
sumamba sa mga idolo, santo, rebulto, imahen, mga diyus- 
diyusan, mga inanyuang bagay, mga tao, mga propeta at iba pa; 

mga pagano; hindi naniwala sa Kaisahan ng Allah (H) at sa 
Kanyang Sugong si Propeta Muhammad (it). Lahat ng mga 
nagsagawa ng 'Shirk,' na namatay nang hindi nakapagsisi at 
hindi itinuwid ang mga sarili mula sa mga 'dhulm' (sukdulang 
kasamaan) na ito, ay mananatili sa Impiyernong-Apoy 
magpasawalang-hanggan. 

Muslim Sinuman ang naniwala sa mensaheng dinala ng Propeta o Sugo, 

sa kapanahunang siya ay nasasakupan ng Propeta o Sugong 
yaon, na ang ibig sabihin ay naniwala siya at gumawa ng 
kabutihan, na isinuko niya ang kanyang buong sarili sa 
kagustuhan ng Allah (M), na ang Allah (tf) lamang ang bukod- 
tangi niyang sinamba at pinaglingkuran at hindi siya naglagay ng 
katambal sa pagsamba sa Kanya (Allah M), at sinunod niya ang 
Sugong ipinadala sa kanila sa kanyang kapanahunan - ang taong 
gagawa o gumawa nito ay tatawaging isang 'Muslim.' Ito ang 
talagang kahulugan ng salitang 'Muslim' - isinuko ang buong 
sarili sa Allah M at gumawa ng kabutihan. 

Hindi tao ang siyang nagpangalan nito, kundi ang Nag-iisang 
Tagapaglikha, ang Allah (H) Mismo ang Siyang nagbigay ng 
katawagan na 'Muslim' sa lahat ng mga mananampalataya, kahit 
na noong una pa man, batay sa pagkakasaad ng huling Aklat na 
Qur'an: "Walang iba kundi Siya (Allah M) ang nagpangalan sa 
inyo na mga Muslim noon at sa (Qur'an) na ito, upang ang Sugo 
(na si Muhammad it) ang maging saksi sa inyo at kayo (naman) 
ay maging mga saksi sa sangkatauhan! " (Ang pagkakasalin ng 
kahulugan, Qur'an 22:78). 

Sa madaling salita, ang lahat ng sumunod sa mga naunang 
Propeta at Sugo ay tinatawag na mga 'Muslim,' maging ang mga 
Propeta at Sugo ay 'Muslim' din ang katawagan sa kanila. 
Samakatuwid, ang salitang 'Muslim' ay hindi lamang patungkol 
sa henerasyon sa ngayon; kundi ito ay patungkol din sa lahat ng 
naunang mga taong sumunod sa kani-kanilang mga Propeta at 
Sugo sa kani-kanilang kapanahunan. Ang salitang 'Muslim' ay 
hindi maaaring itawag sa mga hindi nagsa-' Saldh' (na Muslim 
lang sa salita) at hindi talaga sumusunod sa kautusan ng Allah 
(Si) at sa katuruang dinala ng Kanyang Sugo. 

Hindi dahil sa 'Muslim' ang mga magulang nila ay 'Muslim' na 
silang matatawag, gayong gumagawa naman sila ng kasamaan at 

lumalabag sa katuruan — hindi! Upang maging 'Muslim' ang 
isang tao, ay isasagawa niya ito at ipamumuhay. Isusuko niya 
ang kanyang buong sarili sa kagustuhan ng Allah (H) (na ang 
ibig sabihin ay maniniwala siya sa Tunay na 'Deen') at gagawa 
siya ng mga kabutihan - ito ang ganap na kaligtasan. 

Muttaqun 'Al-Muttaqun' o 'Al-Muttaqin' - mga taong matatapat, 

relihiyoso/relihiyosa, na kinatatakutan nang labis ang Allah (H) 
sa pamamagitan ng pag-iwas sa lahat ng uri ng mga kasalanan at 
masasamang gawain na Kanyang ipinagbawal, at labis-labis na 
minamahal ang Allah (H) sa pamamagitan ng paggawa sa lahat 
ng mga uri ng kabutihan na Kanyang ipinag-utos. 

Ndr 'An-Ndf - Ang Apoy ng Impiyerno: Ang Impiyerno ay siyang 

tirahan na inihanda ng Allah para sa mga yaong di-naniwala sa 
Kanya, yaong mga naghimagsik laban sa Kanyang mga batas at 
di-naniwala sa Kanyang mga Sugo. Ito ang parusa para sa 
Kanyang mga kaaway, ang bilangguan para sa mga mapaggawa 
ng kasamaan. Ito ang sukdulang kahihiyan at lubusang 
pagkatalo, wala nang hihigit pa sa kasidhian ng kaparusahan 
kaysa rito: u O Allah na aming 'RabbF Iligtas Mo kami sa 
Impiyerno sapagka't ang sinuman na ipasok Mo sa Impiyerno 
dahil sa kanyang pagkakasala ay katiyakan na ipinahiya at 
ipinahamak Mo, at walang sinuman ang makapagliligtas sa mga 
makasalanan at masasama mula sa kaparusahan sa Araw ng 
Muling Pagkabuhay bukod sa Iyo." (Qur'an 3:192) 

"Hindi ba batid ng mga mapagkunwari na yaon, na ang 
patutunguhan ng sinumang kumakalaban sa Allah (H) at sa 
Kanyang Sugo ay Imply ernong-Apoy , na ang para sa kanila ay 
walang-hanggang parusa won, at ito ang matinding 
pagkapahamak, at kabilang sa pakikipaglaban sa Allah at sa 
Kanyang Sugo ay ang paninira sa Sugo ng Allah sa 
pamamagitan ng pag-aalipusta at paninira (pangalagaan nawa 
tayo ng Allah M sa mga ganitong gawain). " (Qur'an 9:63) 

Sabihin mo, O Muhammad (it): u Ang tunay na talunan ay 
ang mga yaong naging talunan ang kanilang mga sarili at ang 
kanilang mga pamilya sa Araw ng Muling Pagkabuhay, dahil sa 
kanilang panlilinlang at pagliligaw sa kanila sa daigdig mula sa 
tamang paniniwala. At dapat mong mabatid na ang pagkatalo 
nila na mga walang pananampalataya at sumasamba ng iba 



XVII 



TALATINIGAN - ANG KAHULUGAN NG MGA PANG-ISLAMIKONG TERMINO 



bukod sa Allah sa kanilang mga sarili at sa kanilang mga 
pamilya sa Araw ng Muling Pagkabuhay ay ito ang malinaw na 
pagkatalo!" (Qur'an 39:15) 

Paanong ang Impiyerno ay kaiba kaysa sa aming paglalarawan, 
samantalang ito ay puno ng lubusang di-mailalarawang 
kasindak-sindak na mga kaparusahan, kasakitan at kapighatian? 
Ito ay walang-hanggan at ang mga maninirahan dito ay 
mananatili roon magpakailan pa man. Isinumpa sila ng Allah at 
ang kanilang paglalagyan sa Apoy: 

" ...Katiyakan, ang Impiyerno ay napakasama na patutunguhan 
at pamamalagian." (Qur'an 25:66); "...Subalit ang mga 
lumampas sa hangganang itinakda ng Allah (§g) sa 
pamamagitan ng di-paniniwala at mga pagkakasala, ay para sa 
kanila ang pinakamasamang patutunguhan, na ito ay Impiyerno 
na roon sila ay parurusahan na napalilibutan sila ng apoy sa 
lahat ng dako, na kung kaya, napakasamang higaan ang 
kanilang kalalagyan. Ang parusang ito ay tubig na napakainit, 
at nana na tumatagas mula sa katawan ng mga nasa Impiyerno, 
na kung kaya, iinumin nila at lalasapin nila ito, at mayroon pang 
iba't ibang uri ng parusa para sa kanila na kahawig din nitoT 
(Qur'an 38:55-58) 

"Katiyakan, yaong mga tumanggi sa anumang ipinahayag ng 
Allah (if) na Kanyang mga talata at Rebelasyon bilang Kanyang 
Aklat, at sa mga katibayan at mga palatandaan; walang pag- 
aalinlangan, ipapasok Namin sila sa Impiyerno, na malalasap 
nila ang tindi ng lagablab nito, at sa tuwing masusunog ang 
kanilang mga balat ay papalitan Namin ito ng panibagong mga 
balat, nang sa gayon ay patuloy nilang malasap ang 
kaparusahan para sa kanila at ang kasidhian nito. Katiyakan, 
ang Allah (M) ang Siyang ^Azeez' - Kataas-Taasan at Punong- 
Puno ng Karangalan na Ganap na Makapangyarihan at walang 
sinuman ang makapipigil sa Kanya, na 'Hakeem' - Ganap na 
Maalam sa Kanyang pangangasiwa at paghahatoV (Qur'an 
4:56) 

"Katiyakan, yaong mga inililihim nila kung ano ang ipinahayag 
ng Allah (fH) na nasa Kanyang mga Aklat hinggil sa katangian 
ni Propeta Muhammad (H) at iba pang katotohanan, at 
nagsusumigasig na ipagbili nila ito bilang kapalit sa napakaliit 



XVIII 



TALATINIGAN - ANG KAHULUGAN NG MGA PANG-ISLAMIKONG TERMINO 



na halaga ng makamundong bagay sa pamamagitan ng paglihim 
nito — wala silang kinakain at ikinabubuhay kapalit ng kanilang 
paglihim ng katotohanan kundi Impiyernong-Apoy na kukulo sa 
kanilang mga bituka, at Hindi makikipag-usap sa kanila ang 
Allah ($$) sa Araw ng Muling Pagkabuhay dahil sa Kanyang 
poot at pagkamuhi sa kanila, at hindi sila lilinisin ng Allah (fH) 
mula sa dungis ng kanilang pagkakasala at pagtanggi, ang para 
sa kanila ay masidhing kaparusahan. Sila na mga nagtangan ng 
ganitong pag-uugali --- ipinagpalit nila ang Patnubay sa 
pagkaligaw at ang Kapatawaran sa kaparusahan ng Allah. 
Napakalakas ng kanilang loob na harapin ang Impiyerno sa 
pamamagitan ng kanilang masasamang gawa. Namamangha 
ang Allah (M) sa katapangan ng kanilang paglabag. Di ba 
kayong mga tao ay nararapat ding magulat sa kanilang 
katapangan at sa matinding kaparusahang kanilang iindahin sa 
Impiyerno? Kaya't ito ang mga salita ng Allah (H) bilang pag- 
aalipusta at paghamak sa kanila. Ang kaparusahang yaon ang 
naging karapat-dapat sa kanila, dahil nang nagpadala ang Allah 
(H) ng mga Aklat para sa Kanyang mga Sugo, na nagsasaad ng 
malinaw na katotohanan, ay tumanggi pa rin sila pagkatapos 
nito. At katiyakan, yaong mga hindi nagkasundo hinggil sa 
Aklat, na ang ibang bahagi ay pinaniwalaan nila at ang ibang 
bahagi naman ay tinanggihan nila, ay nasa matinding pagtatalo 
sa isa't isa at di-pagkakasundo na malayo mula sa patnubay at 
katotohanan." (Qur'an 2:174-176) 

u Sa harapan niya na walang pananampalataya ay Impiyerno na 
siya ay doon parurusahan, at paiinumin ng kumukulong nana 
at dugo na lumalabas mula sa katawan ng mga nasa 
Impiyerno. Pinipilit ng mapagmataas na lunukin ang 
kumukulong nana at dugo at iba pa na mula sa mga katawan 
ng nasa Impiyerno nang paulit-ulit, subalit magkakaroon siya 
ng masidhing kahirapan na lunukin ito dahil sa rumi, init at 
pait nito, at darating sa kanya ang napakahirap na kaparusahan 
na iba't ibang uri at maging sa buong bahagi ng kanyang 
katawan, na siya ay hindi mamamatay upang makapagpahinga, 
at para pa rin sa kanya pagkatapos ng parusang ito ay isa pang 
muli na masidhing kaparusahan at ito ay magpapatuloy 
magpasawalang-hanggan." (Qur'an 14:16-17) 

Sasabihin sa kanila na mga masasama bilang pag-aalipusta sa 
kanila: u Ito ang Impiyerno na hindi pinaniwalaan ng mga 
masasama at kanilang tinanggihan noong sila ay nasa daigdig: 
sila ay magsasalit-salitan mula sa parusa sa pagitan ng 
naglalagablab na Apoy at sa pagpapainom sa kanila ng 
napakasidhing kumukulong inumin, na magkakaputul-putol 
ang kanilang mga bituka dahil sa sidhi ng init nito." (Qur'an 
55:43-44) [Naitala sa Aklat na 'Paradise and Hell in the Light 
of the Qur'an and Sunnah,' ni Dr. v Umar S. Al-Ashgar, pahina 
25-26, na may karagdagan pang mga talata ng Qur'an] 

Qadr, Layl 'Laylatul Qadf - Ang gabi ng 'Al-Qadr' ay tumutukoy sa 

pinakadakilang gabi, pinili, pinarangalan at katangi-tanging gabi 
mula sa buwan ng Ramadhan. Ang gabi ng 'Al-Qadf ay higit pa 
kaysa sa isang libong buwan - (ang pagsamba sa Allah M sa 
gabing yaon ay higit pa ang katumbas kaysa sa isang libong 
buwan ng pagsamba sa Kanya - mga 83 taon at 4 na buwan). Sa 
gabing yaon ay bumaba ang mga anghel at ang 'Rub' (si Anghel 
Jibril 8S9) sa kapahintulutan ng Allah (fg) kasama ang lahat ng 
mga kapasiyahan sa taong ('year'') yaon. 

Qiblah Ang dako o direksiyon na kung saan humaharap ang mga 

Muslim sa tuwing sila ay magsasagawa ng 'Saldh.' 

Qisds 'Al-Qisds' ang paglapat ng sapat na kaparusahan sa pumatay 

nang sadya, sa kondisyong ito ay magkakaparehas: ang 
malayang tao para sa kapuwa niya malaya, ang alipin para sa 
alipin, ang kababaihan para sa kababaihan. (mangyari lamang na 
tingnan ang karagdagang paliwanag sa Qur'an 5:32, 45) 

Rabb Ang salitang 'Ar-Rabb' ay isa sa mga katangian ng Allah (Si), at 

ito talaga ang aktuwal na salitang ginamit sa Dakilang Qur'an. 
Magkagayunpaman, sa lengguwaheng Filipino, walang angkop 
na salita ang maaaring itumbas upang maging kasingkahulugan 
ng salitang 'Rabb.' Ito ay mangangailangan pa ng lubos na 
pagpapaliwanag upang maunawaan ito at di-mabigyan ng 
limitadong kahulugan. Ang ibig sabihin nito: ang Allah (fH), 
Siya ang Nag-iisa at Bukod-Tanging Diyos na Tagapaglikha ng 
lahat ng mga nilalang, ng mga kalangitan at kalupaan, at ang 
lahat ng nasa pagitan ng mga ito, Siya ang Nagmamay-ari ng 
lahat, ang Hari, ang Pinakamakapangyarihan, ang 

Tagapamahala, ang Tagapangalaga, ang Tagapagkaloob, ang 
Tagapagpanatili, ang Tagapagtustos, ang Tagapagtatag, ang 
Pinakamapagmahal, ang Tagapagbigay ng kasiguruhan at iba pa. 
Kung kaya, hindi makatarungang isalin lamang ito sa salitang 
'Panginoon' o 'Lord ' dahil sa mag-iiba ang kahulugan nito, na 
nagiging sanhi tuloy ng pagsamba ng ibang tao sa hindi talagang 
tunay na dapat sambahin. Kaya't iminumungkahi sa lahat na 
panatilihin ito sa orihinal nitong salita. 

Rakah Ang 'Saldh' (o pagdarasal) ng mga Muslim ay binubuo ng mga 

'Rakat.' Sa Singgular o Pang-isahan, ito ay tinatawag na 
'Rakah'- isang yunit ng 'Saldh' na binubuo ng isang pagtayo, 
isang pagyuko, at dalawang pagpapatirapa at isang pag-upo sa 
pagitan nito. 

Sahdbah Ang mga taong nakaharap at nakasama ni Propeta Muhammad 

(It), sumunod at naniwala sa kanya at namatay bilang mga 
mananampalataya. 

Sd-l-bah Ito ay isang babaing kamelyo na malayang pinakakawalan sa 

pastulan na inilalaan para sa pag-aalay sa mga idolo, at hindi ito 
pinahihintulutan na magpasan o magkarga ng kahit na ano. 

Saldh Ang salitang 'Arabic' na 'Saldh' (na isinalin sa wikang Filipino 

na Pagdarasal), sa literal na kahulugan nito ay 'panalangin' o 
'paghingi ng kahilingan. ' Ang Islamikong kahulugan nito ay ang 
pagsamba at pagluwalhati sa Allah (H) sa pamamagitan ng 
partikular na mga salita at mga pagkilos, na nagsisimula sa 
pagsabi ng 'Takbir' - 'Alldhu Akbar' (Ang Allah ang 
Pinakadakila) at nagtatapos sa pamamagitan ng pagsabi ng 
'Taslim' - na ito ay 'As-saldmu "alaykum wa rahmatulldhi wa 
barakdtuh.' (ang kapayapaan, habag at mga biyaya ng Allah ay 
sumainyo). Ang mga pagsa-' Saldh' na ito ay para lamang sa 
Allah (fi) , na tanging ang Allah (fi) lamang ang Siyang may 
karapatan sa mga panalangin, na ang hangarin ay upang 
Luwalhatiin Siya. Ang lahat ng ating mga ginagawa ay para 
lamang sa Kanya: ang pag-aalay o pagsasakripisyo ay nararapat 
na gawin lamang para sa Pangalan ng Allah, ang kawanggawa na 
ginagawa natin ay para lamang sa kaluguran ng Allah (fi), at ang 
pagpupunyagi o pakikipaglaban sa Daan ng Allah (ft) ay para 
lamang sa 'Deen' ng Allah (fi). 

Saldtul Khawf Isang uri ng 'Saldh' na isinasagawa sa oras ng labanan o 
pagkatakot. 

(H) Sal-lal-ld-hu "a-lay-hi wa sal-lam: Ang 'Saldh' at 'Saldm' ng 

Allah (Si) sa Kanyang Propetang si Muhammad (it) - ang 
'Saldh' ng Allah (H) para kay Propeta Muhammad (it) ay ang 
Pagpuri Niya sa Propeta sa mga anghel na malalapit sa Kanya; 
na Siya, ang Allah (ff) ang Kataas-taasan, ay nasa ibabaw ng 
Kanyang "Arsh (ang Trono ng Allah na angkop sa Kanyang 
Kamaharlikaan), na nasa itaas ng ikapitong kalangitan. At 
gayundin ang mga anghel, siya (it) - ang Propeta ay pinupuri rin 
ng mga ito. At ang hinggil naman sa 'Saldm' ng Allah (if) ay 
ang Kanyang pangangalaga sa Propeta (it) mula sa kakulangan 
at anumang uri ng kasamaan. At kapag sinabi ng isang Muslim 
na (it) (Sal-lal-ld-hu "a-lay-hi wa sal-lam), hinihiling niya sa 
Allah (ft) na ipagkaloob ang Kanyang Pagpuri at Katiwasayan 
kay Propeta Muhammad (it). 

Shahid Namatay nang alang-alang sa Allah (ft). 

Shaytdn Satanas, pangmaramihan: Shaydtin - mga satanas. Si Iblis ang 

pinakapinuno ng mga satanas, na siya ay mula sa lahi ng mga 
Jinn (Qur'an 18:50). 

Shirk Ang paglalagay ng katambal sa pagsamba sa Allah (§f) o 

paglalagay ng mga dakilang katangian sa iba bukod sa Allah 
(11), gayong ang mga dakilang katangiang ito ay nauukol lamang 
sa Allah (if). Sumamba sa mga idolo, santo, rebulto, imahen, 
mga diyus-diyusan, mga inanyuang bagay, mga tao, mga propeta 
at iba pa; mga pagano; nagturing na ang Allah (M) ay mayroong 
anak, o kabilang sa tatlong persona, o may asawa; gumamit ng 
agimat, naniwala sa mga pamahiin, nagsagawa ng 'magic' o 
salamangka, naniwala sa manghuhula, 'horoscope,' guhit ng 
palad, 'chain letters,' naniniwala na ang galaw ng mga bituin ay 
may kinalaman o nakakaapekto sa buhay ng tao at iba pa na mga 
katulad nito. 

Nag-alay ng pagkain sa mga diyus-diyusan, rebulto, santo at iba 
pa na mga katulad nito - ang tinatawag na pag-aatang. 
Gumagamit ng tagapamagitan na tulad ng: pangungumpisal; o 
di kaya ay pinapadaan sa mga rebulto, santo, o imahen, o sa mga 
patay, ang mga kahilingan o panalangin; o di kaya ay kapag 

Sihr 



Sujud 



Sunnah 



Tabdraka 
wa Taala 

Talbiyah 



Tdghut 



nagdarasal sinasabi sa duluhan ng panalangin na, sa 
pamamagitan o pangalan ni ganito o ganoon na aming 
tagapagligtas. 

Paniniwala na ang pinagmumulan ng kapangyarihan, 
kapinsalaan, kagandahang-loob at mga biyaya ay mula sa iba 
bukod sa Allah (ft). 

Lahat ng mga nagsagawa ng 'Shirk,' na namatay nang hindi 
nakapagsisi at hindi itinuwid ang mga sarili mula sa mga 'dhulrrC 
(sukdulang kasamaan) na ito, ay mananatili sa Impiyernong- 
Apoy magpasawalang-hanggan. 

Tumutukoy ito sa lahat ng mga sangay ng madyik (mahika), 
kasama rito ang pagsasalamangka, panggagayuma, 
pangkukulam, panghuhula at iba pa na mga kauri nito. 

1 Sub-hd-na-hu wa ta'dla'- Luwalhati sa Allah (M) ang Ligtas sa 
lahat ng mga di-kaganapan o anumang kakulangan, at ang 
Kataas-Taasan. 

'As-Sujud' - isang kaayusang nakapatirapa, na ang noo, ilong, 
mga palad ng dalawang kamay, ang mga tuhod at ang mga daliri 
ng dalawang paa ay nakalapat sa lapag. 

Mga naaalinsunod na pamamaraan o mga pamamaraan, mga 
pag-aatas, mga sinang-ayunan, mga uri ng pagsamba at mga 
pananalita ni Propeta Muhammad (M) na naging pamantayan ng 
mga Muslim sa pagsunod. 

Ang Kabanal-Banalan at ang Kataas-Taasan. 



u Lab-bay-kal Id-hum-ma lab-bayk! Lab-bay-ka Id sha-ree-ka 
laka lab-bayk. In-nal ham-da wan-nPmata, laka wal mulk, la 
sha-ree-ka lak." Ang pagkakasalin ng kahulugan: "Narito ako 
bilang pagtugon sa ipinag-utos Mo, O Allah; Narito ako bilang 
pagtugon sa Iyong panawagan at Narito ako na hindi 
nagtatambal sa pagsamba ng sinuman sa Iyo, naririto ako; 
katiyakan ang pagpupuri, ang biyaya at ang kaharian ay sa Iyo 
lamang; at wala Kang katambal sa pagsamba sa Iyo." 

Saklaw nito ang malawak na kahulugan: Ito ay tumutukoy sa 
sinumang sinamba bukod sa Tunay na Tagapaglikha (Allah M), 

lahat ng mga huwad na sinamba. Maaaring ito ay si satanas, mga 
demonyo, mga idolo, mga bato, araw, mga bituin, mga tao, na 
sinamba nang mali at itinuring na 'tdghut.' Gayundin ang mga 
santo, mga libingan, mga pinuno, at mga kilalang tao na mga 
nasamba nang mali at nasunod nang mali, subalit ang sinumang 
hindi tinanggap na siya ay sambahin ay hindi kabilang sa 
'tdghut.' 



Tahajjud 



Isang uri ng 'Saldh na hindi obligado na isinasagawa pagkatapos 
ng 'Saldtul ^Ishd"' hanggang bago mag-' Saldtul Fajr.' Bagama't 
hindi ito obligado sa mga Muslim subalit marami itong 
maidudulot na kabutihan na pang-ispirituwal at pangkatawan. 



Tayammum 



Ang panghalili kapag walang tubig at nais magsagawa ng 
'wudhu' o paghuhugas, o may mas mahalagang paggagamitan 
ang tubig dahil sa limitado lamang ang 'supply,'' o di kaya ay 
makasasama ang paggamit ng tubig dahil sa may sakit o iba pang 
kadahilanan. Ang isang pamamaraan ng pagsasagawa nito ay 
idadampi ang mga palad (ng kamay) sa alikabok o di kaya ay sa 
malinis na lupa o buhangin, at pagkatapos ay hihipan ang mga 
alikabok nito at ipapadaan o ipapahid ang mga ito sa mukha, at 
pagkatapos ay sa magkabilang likuran ng palad. 



K Uhud 



v Umrah 



Wasilah 



Isa sa mga kilalang bundok sa Al-Madinah, na kung saan sa 
paanan ng bundok na ito naganap ang dakilang labanan sa 
kasaysayan ng Islam noong kapanahunan ni Propeta Muhammad 
(ft). Ang labanang ito ay tinawag na 'Ghazwah ^Uhud' - ang 
Labanan sa v Uhud. 

Ang paglalakbay patungong Makkah - ang banal na lugar, upang 
isagawa ang 'Tawdf o pag-ikot sa paligid ng 'Kef bah' at 
pagsasagawa ng 'Scfey' o paglalakad (paroon at parito) sa 
dalawang maliliit na mga bundok ng 'As-Safa' at 'Al-Marwah.' 
Ito ay isinasagawa sa anumang oras sa buong taon. Ang 
" Umrah' ay tinatawag ding 'Lesser Pilgrimage' sa wikang 
higgles. 

Ito ay isang babaing kamelyo na pinakawalan para sa mga idolo 
dahil sa nanganak ito ng dalawang magkakasunod na 
panganganak na babaing kamelyo 

Wudhu Paghuhugas o paglilinis sa pamamagitan ng tubig, na huhugasan 

ang mukha at mga kamay hanggang mga siko, papahiran ang ulo 
at mga tainga ng mga basang daliri, at huhugasan ang mga paa 
pati ang mga pagitan ng mga daliri nito, hanggang mga bukung- 
bukong para sa layunin na magsasagawa ng 'Saldh' o di kaya ay 
'Tawdf sa 'KcTbah' o anumang kadahilanan maliban dito. 

Zakdh Sa Islamikong kahulugan, ang 'Zakdh' ay karapatan ng Allah 

(ft) sa kayamanan ng mga Muslim. At kung sa pang-agham na 
wika naman, ito ay may dalawang kahulugan. Kapwa ito 
nangangahulugan ng pagpapakadalisay at pagpapaunlad. 

Pagpapakadalisay, sapagka't ang ating mga kayamanan ay 
nililinis sa pamamagitan ng paglalaan ng bahagi nito para sa mga 
dukha at sa mga nangangailangang itinakda ng Islam. 
Pagpapaunlad, sapagka't ang kahalintulad nito ay ang pagtagpas 
sa sanga ng halaman na nagiging sanhi ng pag-usbong ng 
panibagong mga sanga upang ito ay lalong yumabong, sa 
kapahintulutan ng Allah (M), ang Kataas-taasan at Malaya mula 
sa lahat ng di-kaganapan at sa anumang kakulangan. 

